A foz prencipia a bells 30 kilometros de Queenstown, amán d'a localidat vinicola de Gibbston y a gran formación rocosa conoixida como Nevis Bluff. Contina bells 25 kilometros antis de que o río dentre en a val alta d'o río Clutha amán de l'asentamiento de Ripponvale. A suya gran importancia historica se debe a que o Kawarau estió scenario d'una gran actividat menera mientres a fiebre de l'oro d'Otago d'a decada de 1860, feito por o que encara se i troban bellas bordas d'os meners d'ixas envueltas (mas que mas perteneixients a immigrants chineses) que pueden veyer-se a cantos d'o río. As centrals hidroelectricas de Roaring Meg y os chacimientos d'oro de Goldfields Mining Centre se troban en a foz. Os vesitants encara pueden experimentar en l'actualidat como yera d'antis mas o treballo de buscar oro en o Goldfields Mining Centre.